ရွှေဂူကြီးစေတီတော် (မိုးကုတ်မြို့)

ရွှေဂူကြီးစေတီတော် သည် မိုးကုတ်မြို့၏ အရှေ့မြောက်ဘက်တွင် တည်ရှိသည်။ သမိုင်းကြောင်း သာသနာနှစ် ၂၃၆ ခုနှစ်တွင် ဖြစ်၏။ သီရိဓမ္မာအသောကမင်းကြီးသည် မိုးကုတ်တွင် စေတီတော်တစ်ဆူ တည်ထားခဲ့သည်။ မင်းကြီးသည် သရီရဓာတ်တော်များကို ဆင်ပေါ်တွင် တင်ကာ အဓိဋ္ဌာန်ပြု၍ လွှတ်ပြီး ဆင်ဝပ်ရာအရပ်တွင် တည်ခဲ့ခြင်း ဖြစ်သည်။ ပြုပြင်မွမ်းမံမှုများ နှစ်ကာလ ကြာမြင့်လာ၍ စေတီတော်သည် ပြိုပျက်ခဲ့ရသည်။ ထိုအါ မိုးကုတ်နယ်ကို ထိန်းသိမ်းစောင့်ရှောက်နေသည့် ဗညားဒလအမတ်ကြီးသည် စေတီတော်ကို ၇ တောင်အမြင့်ထိ ရှိအောင် ပြုပြင်မွမ်းမံခဲ့သည်။ သက္ကရာဇ် ၁၂၇၀ ပြည့်နှစ်တွင် ဦးကုလားနှင့် ဦးစံလှတို့သည် စေတီပျက်ကို တွေ့မြင်ခဲ့သည်။ ထို့နောက် တောချုံတို့ကို ထွင်ကာ စေတီတော်ကို ၂၅ တောင်အမြင့်ထိ ရှိအောင် ပြုပြင်ခဲ့ကြသည်။ ရွှေသင်္ကန်းလည်း ကပ်လှူခဲ့ကြသည်။ သက္ကရာဇ် ၁၂၇၄ ခုနှစ်တွင် ငလျင်လှုပ်ခဲ့သည်။ ထို့ကြောင့် စေတီတော် ပြိုပျက်ခဲ့ပြန်သည်။ သက္ကရာဇ် ၁၂၇၆ ခုနှစ်တွင် ဒါယကာ ဒါယကာမများ စုပေါင်းကာ စေတီတော်ကို ကျောက်သားဖြင့် တည်ထားခဲ့ကြသည်။ စေတီ၏ အရှေ့ဘက်မုခ်တွင် ကျောက်တိုက်အာရုံခံတန်ဆောင်းကို ဒေါ်ငွေသည် တည်ဆောက်ခဲ့သည်။ ကိုးကား ကဏ္ဍ:မြန်မာနိုင်ငံရှိ စေတီပုထိုးများ